stanford-oval/wikipedia huggingface dataset:
Abietiinihappo

| Abietiinihappo |
| --- | --- |

Tunnisteet
IUPAC-nimi:  (1R,4aR,4bR,10aR)-1,4a-dimetyyli-7-propan-2-yyli-2,3,4,4b,5,6,10,10a-oktahydrofenantreeni-1-karboksyylihappo
CAS-numero:  514-10-3
PubChem CID:  10569
SMILES:  CC(C)C1=CC2=CCC3C(C2CC1)(CCCC3(C)C(=O)O)C
Ominaisuudet
Molekyylikaava:  C20H30O2
Moolimassa:  302,458 g/mol
Sulamispiste:  174 °C
Kiehumispiste:  250 °C
Tiheys:  1,06 g/cm3
Liukoisuus veteen:  Ei liukene veteen
Abietiinihappo on rakenteeltaan trisyklinen diterpenoidi, jota esiintyy esimerkiksi pihkassa ja mäntyöljyssä. Yhdiste kuuluu havupuissa esiintyviin hartsihappoihin.
Abietiinihapon kemiallinen kaava on C20H30O2 ja moolimassa 302,458 g/mol, tiheys 1,06 g/cm3, sulamispiste 174 °C, kiehumispiste 250 °C, leimahduspiste 187 °C ja CAS-numero 514-10-3. Abietiinihappo on puhtaana kiteistä eikä se liukene veteen, mutta liukenee hyvin dietyylieetteriin ja bentseeniin sekä hieman huonommin etanoliin ja asetoniin. Abietiinihappo hajoaa ilman, valon tai lämmön vaikutuksesta, jonka vuoksi sitä tulee säilyttää valolta suojattuna.
Aiheesta muualla

Raimo Alén: Kokoelma orgaanisia yhdisteitä, s. 402.  Consalen Consulting, 2009.  ISBN 978-952-92-5627-3
PubChem: Abietic acid (englanniksi)
Human Metabolome Database (HMDB): Abietic acid (Arkistoitu – Internet Archive) (englanniksi)
Royal Society of Chemistry, ChemSpider: (-)-Abietic acid (englanniksi)
Kyoto Encyclopedia of Genes and Genomes (KEGG): Abietic acid (englanniksi)
ChemBlink: Abietic acid (englanniksi)
Dr. Duke's Phytochemical and Ethnobotanical Databases: Abietic-acid (englanniksi)
Eric von Rettig

| Eric von Rettig> Henkilötiedot |
| --- | --- |
Koko nimi:  Eric Walter von Rettig
Syntynyt: 26. tammikuuta 1867 Gävle, Ruotsi
Kuollut: 20. heinäkuuta 1937 (70 vuotta) Helsinki
Poliitikko
Puolue:  RKP
Eric Walter von Rettig (26. tammikuuta 1867 Gävle, Ruotsi – 20. heinäkuuta 1937 Helsinki) oli suomalainen poliitikko.
Von Rettigin vanhemmat olivat kauppaneuvos Fredric von Rettig ja Maria Sofia von Horn ja puolisot vuodesta 1889 Hildur Lindberg (k. 1904), professori Sextus Otto Lindbergin tytär, ja vuodesta 1912 Nanna Wilhelmina Ahlström (k. 1919). Von Rettig tuli ylioppilaaksi 1885 ja valmistui filosofian maisteriksi 1888. Hän oli Raadelman tilan hoitaja Piikkiössä 1889–1894, Spurilan tilan hoitaja Paimiossa 1894–1903, Lantmannabankenin johtaja 1913–1920, Svenska Finlands Lantmannabankin 1923–1924, 31-33, Ab Svenska småbruk och egna hemin johtaja 1909–1937 ja Lohjan taimiston johtaja 1910–1937.
Von Rettig oli aatelissäädyssä edustaja valtiopäivillä 1900, 1904–1905 ja 1905–1906.
Von Rettig toimi Ruotsalaisen kansanpuolueen (RKP) kansanedustajana 1917–1919. Hän oli puolueen järjestyksessä toinen puheenjohtaja vuosina 1917–1934, 17 vuoden ajan.
RKP:n kunnallispoliitikko Margareta Aminoff oli Eric von Rettigin ja Nanna Wilhelmiina Ahlströmin tytär.
Aiheesta muualla

Lars-Folke Landgrén (suom. Oili Tapionlinna): / Rettig, Eric von (1867 - 1937) Kansallisbiografia-verkkojulkaisu (maksullinen).  9.10.2006. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: Axel Lille | Ruotsalaisen kansanpuolueen puheenjohtaja 1917–1934 | Seuraaja: Ernst von Born |
| n k Ruotsalaisen kansanpuolueen kansanedustajat 1917–1919 |
| --- | --- |
Eduskuntaryhmä (21):  Björk  Bäck  Colliander  Estlander  A. Furuhjelm  R. Furuhjelm  Gädda  Hedberg  Hornborg  Hästbacka  Inborr  Ottelin  Palmgren  von Rettig  Roos  Rosenqvist  Schybergson  Sundblom (1917–1919)  Tåg  Wrede  Åkesson 
| --- | --- |
Auktoriteettitunnisteet: Henkilöt :  Kansallisbiografia  Eduskunta  Uppslagsverket Finland  Biografiasampo  Ylioppilasmatrikkeli 1853–1899
Aasainusko

Islantilaisen Ásatrúarfélagiðin jäseniä valmistautumassa blótiin (suom. veri) kesän ensimmäisenä päivänä (isl. sumardagurinn fyrsti), joka on islannissa yleinen vapaapäivä, vuonna 2009.
Aasainusko (ásatrú, asatro) on uuspakanallinen uskonto, joka perustuu muinaisgermaaniseen tai muinaispohjoismaalaiseen perinteeseen. Sen nimessä aasa viittaa vanhaan skandinaavisen jumalsukuun, aasoihin. Aasainusko perustuu ennen kaikkea muinaisnorjankielisten Edda-runojen kuvaamaan skandinaaviseen mytologiaan. Aasainusko on suosittua erityisesti Islannissa, jossa sillä on virallisen uskonnon asema.
Muita aasainuskon muotoja tai alalajeja ovat vanatrú (pääjumalina vaanit, Freija tai Freyr), rökkrtrú (keskittyy Jotuneihin tai Lokin perheeseen), odinismi (pääjumalana Odin), lokeanismi (pääjumalana Loki), Forn Sed (anglosaksinen perinne) ja irminismi, joka on germaaninen perinne.
Oppeja ja seremonioita

Aasainusko on melko joustava ja avoin uskonto. Aasainuskoiset ottavat vanhoista skandinaavisista kirjoituksista itselleen tietynlaisia elämänarvoja. Erityisen tärkeää heille on kunnia, kuten suoraselkäisyys, rehellisyys, viisaus, kohtuullisuus ja omatoimisuus.
Hyvän ja pahan käsitettä dualistisessa mielessä tai synnin käsitettä ei aasainuskossa ole.
Islantilaiset aasainuskoiset sanovat tulkitsevansa tarinat vanhoista jumalista runollisiksi metaforiksi sekä luonnonvoimien ja ihmisen psyyken ilmentymiksi, eivätkä he ota niitä kirjaimellisesti.
Blót on aasaiuskoisten seremonia, jossa uhrataan ja juhlitaan yhdessä.
Aasainuskon vaiheita

1800-luvulla syntyi liike, joka pyrki herättämään germaanisen muinaisuskon henkiin. Nykyaikainen aasainusko on saanut alkunsa Islannissa. Lampaankasvattaja Sveinbjörn Beinteinsson perusti muinaispohjoismaiseen pakanuuteen perustuvan yhteisön, joka sai nimen Ásatrúarfélagið. Yhteisö hyväksyttiin vuonna 1973 Islannissa rekisteröidyksi uskonnolliseksi yhteisöksi. Yhteisöllä on vuonna 2016 yli 3 000 jäsentä, ja se oli tuolloin rakentamassa Islantiin omaa temppeliään.
Islannin jälkeen aasaisuskoisten yhteisöjä alkoi muodostua myös muissa Pohjoismaissa, Englannissa, Yhdysvalloissa ja Saksassa sekä myöhemmin myös muissa maissa.
Äärioikeistolaisuus

Saksalainen uskontotieteilijä S. von Schnurbein väitti vuonna 2003 julkaistussa artikkelissaan, että suurin osa saksalaisten ja pohjoismaisten ásatrú-ryhmien jäsenistä on aatemaailmaltaan äärikansallisia, rasistisia, äärioikeistolaisia tai kansallissosialistisia. Schnurbeinin mukaan šamanismia harjoittavat ásatrú-ryhmät pitävät kuitenkin usein etäisyyttä maahanmuuttajavastaisiin ryhmiin.
Islantilaisen Ásatrúarfélagiðin johtajan Hilmar Örn Hilmarssonin mukaan Islannin aasainuskoisten yhteisö kannattaa suvaitsevaisuutta, ja se on esimerkiksi vihkinyt ihmisiä homoavioliittoihin jo kauan. Hänen mukaansa rasisteja on muunmaalaisten uuspakanaliikkeiden jäsenissä, ja islantilaiset ovat siksi katkaisseet heihin yhteytensä.
Aiheesta muualla > Toimintaa eri maissa

Ásatrúarfélagið (Islannissa)
Samfundet Forn Sed Sverige (Ruotsissa)
Asatru Folk Assembly (Yhdysvalloissa)
Asatru Alliance (Yhdysvalloissa)
The Troth (Yhdysvalloissa)
Odinic Rite (Englannissa)
Alte Sitte (Arkistoitu – Internet Archive) (Sveitsissä)
Roberto Abbondanzieri

| 0 | 1 | 2 |
| --- | --- | --- |

Henkilötiedot
Koko nimi: Roberto Carlos Abbondanzieri
Syntymäaika: 19. elokuuta 1972 (ikä 52)
Syntymäpaikka: Bouquet, Santa Fe, Argentiina
Pelipaikka: maalivahti
Pituus: 186 senttimetriä
Lempinimi: El Pato (suom. ankka)
Seurat
| Vuodet | Seura | O (M) |
| 1994–1996 1996–2006 2006–2009 2009–2010 2010– | Rosario Central Boca Juniors Getafe Boca Juniors Internacional | 57 (0) 196 (0) 83 (0) 25 (0) 0 (0) |
Maajoukkue
| 2004–2008 | Argentiina | 49 (0) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2010.  Maajoukkueuran tilastot päivitetty 29. tammikuuta 2009.
| Mitalit> Maa:   Argentiina.Miesten jalkapallo.Copa América  | Mitalit> Maa:   Argentiina.Miesten jalkapallo.Copa América  | Mitalit> Maa:   Argentiina.Miesten jalkapallo.Copa América  | Maa:   Argentiina> Miesten jalkapallo. |
| --- | --- | --- | --- |
|  Hopeaa | Peru 2004 |  |  |
|  Hopeaa | Venezuela 2007 |  |  |
Roberto ”Pato” Carlos Abbondanzieri (s. 19. elokuuta 1972 Bouquet, Santa Fen maakunta, Argentiina) on argentiinalainen jalkapallomaalivahti, joka edusti kotimaansa seurojen lisäksi espanjalaista Getafea ja Brasilian pääsarjassa pelaavaa Internacionalia.
Abbondanzieri palasi takaisin Boca Juniorsiin tammikuussa 2009 edustettuaan seuraa aikaisemmin kymmenen vuoden ajan vuosina 1996–2006. Tuolloin hän saavutti seurassa useita kansallisia ja kansainvälisiä mestaruuksia. Hän on edustanut urallaan myös Rosario Centralia (1994–1996) ja espanjalaista Getafea (2006–2009). Getafen kanssa hän ylsi muun muassa UEFA Cupin puolivälieriin ja kahdesti Espanjan cupin Copa del Reyn loppuotteluun. Kaudella 2006–2007 hän oli päästetyt maalit suhteutettuna pelattuihin otteluihin Espanjan pääsarjan paras maalivahti.
Argentiinan maajoukkueessa Abbondanzieri pelasi 49 ottelua vuosina 2004–2008. Hän oli joukkueen ykkösmaalivahti vuoden 2006 MM-kilpailuissa, joissa hän loukkaantui tappioon päättyneessä puolivälieräottelussa Saksaa vastaan ja joutui vaihtoon Argentiinan vielä johtaessa ottelua, sekä vuosien 2004 ja 2007 Copa Américassa.
Abbondanzierilla on myös Italian kansalaisuus. Hänen sukunimensä kirjoitettiin aikaisemmin muodossa Abbondancieri, mutta anoessaan Italian kansalaisuutta vuonna 2002 hän muutti sen muotoon Abbondanzieri. Tämä oli hänen Italiasta Argentiinan emigroituneen isoisänsä alkuperäinen sukunimi, jonka viranomaiset olivat kirjoittaneet väärin. Abbondanzierin lempinimi on El Pato (suom. ankka), jonka hän sai jo pienenä johtuen samanlaisesta kävelytyylistään piirroshahmo Repe Sorsan (esp. Pato Lucas) kanssa.
Saavutukset

Copa Libertadores: 2000, 2001, 2003
Intercontinental Cup: 2000, 2003
Copa Conmebol: 1995
Copa Sudamericana: 2004, 2005
Recopa Sudamericana: 2005
Argentiinan pääsarjamestaruus (Apertura): 1998, 2000, 2003, 2005
Argentiinan pääsarjamestaruus (Clausura): 1999, 2006
Aiheesta muualla

Roberto Abbondanzieri Football Database -sivustolla (englanniksi)
Argentiinan joukkue – Copa América 2004
1 Abbondanzieri |
2 Ayala |
3 Sorín |
4 Quiroga |
5 Mascherano |
6 Heinze |
7 Saviola |
8 Zanetti |
9 Figueroa |
10 D’Alessandro |
11 Tévez |
12 Cavallero |
13 Placente |
14 Rodríguez |
15 Fernández |
16 L. González |
17 M. González |
18 K. González |
19 Delgado |
20 Medina |
21 Rosales |
22 Coloccini |
Valmentaja Bielsa
Argentiinan joukkue – Jalkapallon MM-kilpailut 2006
1 Abbondanzieri |
2 Ayala |
3 Sorín |
4 Coloccini |
5 Cambiasso |
6 Heinze |
7 Saviola |
8 Mascherano |
9 Crespo |
10 Riquelme |
11 Tévez |
12 Franco |
13 Scaloni |
14 Palacio |
15 Milito |
16 Aimar |
17 Cufré |
18 Rodríguez |
19 Messi |
20 Cruz |
21 Burdisso |
22 González |
23 Ustari |
Valmentaja Pekerman
Argentiinan joukkue – Copa América 2007
1 Abbondanzieri |
2 Ayala |
3 Díaz |
4 Ibarra |
5 Gago |
6 Heinze |
7 Palacio |
8 Zanetti |
9 Crespo |
10 Riquelme |
11 Tévez |
12 Carrizo |
13 González |
14 Mascherano |
15 G. Milito |
16 Aimar |
17 Burdisso |
18 Messi |
19 Cambiasso |
20 Verón |
21 D. Milito |
22 Orión |
Valmentaja Basile
Abinsk

| Abinsk Абинск |
| --- | --- |
 vaakuna
 Krasnodarin aluepiirin sijainti
 Abinsk
 Koordinaatit: 44°52′N, 38°09′E 
Valtio:  Venäjä
Subjekti:  Krasnodarin aluepiiri
Piiri:  Abinsk
Pinta-ala:  
 – Kokonaispinta-ala:  22 km²
Väkiluku (2010):  34 928
 – Väestötiheys:  1 588 as./km²
Aikavyöhyke:  UTC+3 (MSK)
 
 abinskcity.ru 
Infobox OKVirheellinen NIMI-arvo: 
Abinsk (ven. Аби́нск) on kaupunki Krasnodarin aluepiirissä Venäjällä. Se sijaitsee Krasnodarin ja Krymskin välisen rautatien varrella (Abinskajan asema) 75 kilometriä Krasnodarista lounaaseen. Kaupunki on Abinskin piirin keskus. Asukkaita on 34 900 henkeä (vuonna 2010).lähde?
Abinin kylässä asuneet adygeit karkotettiin vuonna 1834 Turkkiin ja paikalle perustettiin venäläinen linnoitus ja kasakkakylä. Vuonna 1963 Abinskista tuli kaupunki.
Kaupunki on maatalousalueen keskus, jossa on lähinnä elintarvike- ja rakennustarviketeollisuutta. Lähellä sijaitsee maeotien muinainen asuinpaikka.
Aiheesta muualla

Abinskin piirin sivusto (venäjäksi)
Aava

| Aava |
| --- | --- |
Nimipäivä:   
– suomenkielinen:  25. maaliskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  suomalainen luontoaiheinen nimi; mahdollisesti muunnos nimestä Ava
Infobox OKNimi-testi OK: 
Aava on suomalainen naisen etunimi. Nimi on alkuperältään mahdollisesti luontoaiheinen ja viittaa aavaan mereen, mutta se voidaan käsittää myös saksilais­peräisen, jo keskiajalla tunnetun Ava-nimen suomalaiseksi vastineeksi.
Suomessa oli muutamia Aava-nimisiä henkilöitä jo 1900-luvun alku­puolella, mutta nimi on yleistynyt vasta 2000-luvulla. Vuoden 2000 alusta vuoden 2021 loppuun mennessä nimi Aava on Digi- ja väestötietoviraston tietojen mukaan annettu 4 008 naiselle.
Aavan nimipäivä on 25. maaliskuuta. Nimi lisättiin kalenteriin vuonna 2015.
Tunnettuja Aava-nimisiä

Aava Merikanto (s. 2004), näyttelijä
Kuvitteellisia Aava-nimisiä

Aava Helminen, televisiosarjassa Uusi päivä
Aava sukunimenä

Aava on myös seuraavien henkilöiden sukunimi:
Aleksanteri Aava, oik. Kuparinen (1883–1956), suomalainen runoilija
Moonika Aava (s. 1979), virolainen keihäänheittäjä
Urmo Aava (s. 1979), virolainen autourheilija
Abu-l-Abbas

Abu'l Izz Isma'il al-Jazarin fantasiakuva eläinkelloa selässään kantavasta norsusta. Syyrialaisen Farkh ibn 'Abd al-Latifin kopio vuodelta 1315.
Abu-l-Abbas (k. 810) oli kalifi Harun al-Rašidin keisari Kaarle Suurelle lahjoittama norsu.
Kaarle Suuri oli lähettänyt edustajansa itään vuonna 799 ja vuonna 801 kalifin lähettiläät rantautuivat Pisaan mukanaan kallisarvoisia lahjoja. Pian sen jälkeen myös elefanttia kuljettava alus saapui perille. Einhardin mukaan kyseinen Abu-l-Abbas oli kalifin ainoa elefantti. Seuraavan kerran kalifin lähettiläät saapuivat keisarin luo vuonna 807.
Abu-l-Abbas kuoli Lippenhamissa Westfalenissa vuonna 810.
HMS L’Abondance

| L'Abondance |
| --- | --- |

Aluksen vaiheet
Rakentaja:  Le Havre
Kölinlasku:  tammikuu 1780
Laskettu vesille:  16. syyskuuta 1780
Palveluskäyttöön:  12. joulukuuta 1782
Poistui palveluskäytöstä:  myyty 29. huhtikuuta 1784
Tekniset tiedot
Uppouma:  526,5 pitkää tonnia
Pituus:  132' 6"
Leveys:  29' 5,365"
Syväys:  11'9"
Koneteho:  purjeet
Miehistöä:  200 52 (varastolaivana)
Aseistus
Aseistus:  tykkikansi: 24 × 9 naulan tykkiä puolikansi: 4 × 4 naulan tykkiä
HMS L'Abondance oli Britannian Kuninkaallisen laivaston kuudennen luokan alus, joka myöhemmin luokiteltiin aseistetuksi varastolaivaksi. Alus oli HMS Unionin 12. joulukuuta 1781 valtaama Ranskan laivaston La Baleine -luokan gabarre L'Abondance, joka oli rakennettu tammikuusta marraskuuhun 1780 Le Havressa.
Palvelus

Kempenfeltin laivueen toisen luokan linjalaiva Union valtasi 12. joulukuuta 1781 Biskajanlahdella Ranskan laivaston L'Abondancen, joka luokiteltiin 19. heinäkuuta seuraavana vuonna kuudennen luokan alukseksi L'Abondance. Alus kuparoitiin ja varustettiin 2. syyskuuta 1782 - 6. tammikuuta 1783 Plymouthissa 6 058 punnalla 12 shillingillä ja 9 pennyllä. Työn lopulla alus luokiteltiin uudelleen varastolaivaksi, jonka tykistöaseistus supistettiin 14:ään.
L'Abondance otettiin palvelukseen huhtikuussa 1873 päällikkönään kommodori Nathaniel Phillips. Alus purjehti 23. toukokuuta Pohjois-Amerikkaan, jossa se poistettiin maaliskuussa 1784 palveluksesta. Alus myytiin 29. huhtikuuta 1784 Deptfordissa 2 200 punnalla.
Académie Suisse

Académie Suisse oli pariisilainen avoin taidekoulu, joka perustettiin 1820-luvulla. Koulun perusti Jacques-Louis Davidin entinen malli Charles Suisse.
Académie Suisse ei tarjonnut opetusta vaan ennemminkin mahdollisuuden mallityöskentelyyn. Se tarjosi myös monille avantgardemaalareille paikan keskinäiseen vaikutteiden vaihtamiseen. Suissen oppilaita olivat muun muassa Eugène Delacroix ja Gustave Courbet. Koulun kukoistuskausi oli vuoden 1860 aikoihin. Tuolloin siellä työskentelivät monet tulevat impressionistit, kuten Camille Pissarro, Claude Monet ja Paul Cézanne.
Abyssaalinen alue

Valtamerien vyöhykkeet
Abyssaalinen alue tai abyssaalivyöhyke on syvänmeren alue noin 4 000–6 000 metrin syvyydessä merenpinnan alapuolella. Se on luonteenomaisesti laaja ja suhteellisen tasainen, muodostaen suurimman osan merenpohjasta.
Sinne ei koskaan lankea päivänvaloa, joten sitä kutsutaan myös valtamerten pimeäksi vyöhykkeeksi. Sen pysyvät asukkaat ovat sopeutuneet alueella vallitsevaan valtavaan paineeseen (76 megapascalia).  Eliölajeja ovat mm. syvänmeren mustekalat. Valtameren syvin  vyöhyke on hadaalivyöhyke, johon kuuluvat yli 6 000-metriset syvänteet.
Acaronia

| Acaronia |
| --- | --- |
 Rysäkirjoahven (Acaronia nassa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Acaronia  Myers, 1940
Katso myös
   Acaronia Wikispeciesissä   Acaronia Commonsissa 
Infobox OKNimi-testi OK: 
Acaronia on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Etelä-Amerikasta:
Acaronia nassa (Heckel, 1840) – Rysäkirjoahven
Acaronia vultuosa Kullander, 1989 – Maskikirjoahven
Abramtsevo

Yksi Abramtsevon puurakennuksista.
Abramtsevo (ven. Абра́мцево) on kartanoalue Moskovan alueen Sergijev Posadin piirissä Venäjällä. Se sijaitsee Vorja-joen rannalla neljän kilometrin päässä Hotkovosta.
1800-luvun loppupuolella Abramtsevon taiteilijasiirtokunta oli yksi Venäjän kulttuurielämän keskuksista. Vuodesta 1843 lähtien se kuului kirjailija Sergei Aksakoville, jonka luona kävivät usein mm. Nikolai Gogol, Ivan Turgenev, Fjodor Tjuttšev ja Aleksei Homjakov. Vuonna 1870 kartanon osti teollisuusmies ja mesenaatti Savva Mamontov, jonka aikana siellä kokoontuivat Venäjän historiasta, kulttuurista ja kansanperinteestä kiinnostuneet arkkitehdit Viktor Gartman ja Ivan Ropet, taiteilijat Ilja Repin, Mark Antokolski, Viktor Vasnetsov, Valentin Serov ja Mihail Vrubel, oopperalaulaja Fjodor Šaljapin, teatteriohjaaja Konstantin Stanislavski ym. Vuonna 1882 perustettiin perinteisiä puuleikkaus- ja majolikakäsitöitä kehittänyt työpaja. Kartanossa järjestetyistä harrastelijanäytöksistä sai alkunsa Mamontovin perustama Moskovan venäläinen oopperateatteri.
Kartanon rakennuskokonaisuuteen kuuluu klassistinen puinen päärakennus (rakennettu uudelleen vuosina 1870–1878), venäläistyyliset työpaja (Gartman, 1872) ja ”Teremok” (Ropet, 1877), Vasnetsovin suunnittelema uusvenäläinen kirkko (1881–1882) ja tšasouna (1892), mielikuvituksellinen puusta rakennettu ”Kananjaloilla seisova mökki” (1883) sekä maisemapuisto. Vuodesta 1920 lähtien Abramtsevossa toimii taide- ja kirjallisuusmuseo.
Aiheesta muualla

Abramtsevon museon sivu (venäjäksi)
Venäjän taideliikkeet
Abramtsevo
Agitaatioposliini
Akmeismi
Futurismi
Konstruktivismi
Mir Iskusstva
Parsuna
Sosialistinen realismi
Suprematismi
Vaeltajat
Venäjän ja Neuvostoliiton avantgarde
Venäläinen formalismi
Venäläinen symbolismi
Zaum
ABC-analyysi

ABC-analyysi on muun muassa varastoitavien tuotteiden luokitteluun käytettävä menetelmä. Analyysi perustuu ajatukseen, jonka mukaan kaikki tuotteet eivät ole yhtä tärkeitä ja arvokkaita.
Varastoitavat tuotteet voidaan luokitella esimerkiksi myynnin määrän tai tuotteen arvon mukaan. Luokittelun perusteella voidaan päättää kunkin tuoteryhmän varastointipolitiikasta. Nopeimmin kiertävien ja arvokkaimpien eli A-luokkaan kuuluvien tuotteiden varastotasoja on tärkeää valvoa tarkasti. Vastaavasti hitaammin kiertävien ja vähemmän arvokkaiden tuotteiden valvonnassa käytettävien menetelmien tulisi olla yksinkertaisia ja tehokkaita. ABC-analyysin luokkien määrä riippuu käyttötarpeesta, eli voidaan käyttää vain esimerkiksi kahta luokkaa, A ja C.
Niin sanotun 80/20-säännön mukaan 20 prosenttia nimikkeistä aiheuttaa 80 prosenttia vuosikulutuksesta. Sääntö osoittaa, että kaikkia tuotteita ei ole järkevää ja tehokasta valvoa samoilla menetelmillä – tarkimmin valvottavaan A-luokkaan lasketaan vuosikulutukseltaan suurimmat nimikkeet, eli usein 20 prosenttia nimikkeistä.
Yleisin käytetty jako perinteisessä ABC-analyysissa on volyymin jakaminen prosenttiosuuksiin 80-15-5. Tämä ei kuitenkaan ole kiinteä standardi ja se on useissa raportointivälineissä muokattavissa. ABC-luokituksen jatkokehityksessä on tehty tarkempia jakoja, käytössä on yleisesti versioita 4-13 luokan välillä. Tarkoituksena tarkemmalla jakamisella on se, että organisaatio pystyy entisestään kohdistamaan tarkemmin ja tuottavammin resurssejaan. Lisäksi useissa laajennuksissa on mukana nollaluokka, eli nimikkeet, joilla ei ole lainkaan kulutusta tarkastelujaksolla.
ABC-analyysi asiakkaille ja toimittajille

ABC-analyysin soveltaminen asiakkaissa ja toimittajissa tuo mahdollisuuden käytettävissä olevien resurssien oikein suuntaamiseen. A-luokan toimittajien kanssa hyvän yhteistyösuhteen vaaliminen ja ostohintojen seuraaminen on erityisen tärkeää, kun puolestaan C-luokan toimittajilla tulee olla korvaavia vaihtoehtoja ja pyritään ensisijaisesti hoitamaan niitä vakioehdoilla ja vähäisellä huomiolla. Asiakkaiden osalta myynnin ja asiakaspalvelun resursseista valtaosa tulisi kohdistaa A-luokan asiakkaisiin. C-luokan asiakkaille rakennetaan esimerkiksi internetin itsepalvelukanavia tai muita standardimenetelmiä, joilla toimitusta kohden kuluva käsittelyaika saadaan mahdollisimman pieneksi.
ABC-analyysin varastoesimerkki

A-luokka, eli avainnimikkeet: 5 % nimikkeistä, esim. 50% hankinnasta
B-luokka, eli tärkeät nimikkeet: 15% nimikkeistä, esim. 40% hankinnasta
C-luokka, eli vähemmän tärkeät nimikkeet: 80% nimikkeistä, esim. 10% hankinnasta
C-luokan nimikkeisiin käytettävät resurssit pyritään minimoimaan. Tietojärjestelmä  ja tietohallinto auttaa automatisoimaan tilauksia ja tekemään hälytyksiä varaston tasosta. Näin näihin nimikkeisiin käytetyt resurssit vähenevät selkeästi ja hankinnan resurssit voidaan ohjata tärkeämpiin A- ja B-luokan tuotteisiin. Ennustustoimintojen avulla pystytään analysoimaan näiden nimikkeiden tarpeita ja samalla nimikkeiden hankinnan oikea-aikaisuus otetaan huomioon.
Aiheesta muualla

Leeds Metropolitan University, The Institute of Management Services (Arkistoitu – Internet Archive)
Aaveraketit

Ruotsin armeijan julkaisema, 9. heinäkuuta 1946 otettu kuva oletetusta aaveraketista. Kuvaaja itse arveli kohteen olevan meteoriitti.
Aaveraketit (engl. ghost rockets, ruots. spökraketer) tai aavepommit olivat toisen maailmansodan jälkeen lähinnä Ruotsissa ja muissa Pohjoismaissa nähtyjä suurta meteoria, ilmalaivaa ja rakettia muistuttavia tunnistamattomia lentäviä kohteita.
Ruotsissa aaveraketteja nähtiin eniten vuoden 1946 touko–elokuussa, mutta havaintoja tuli helmikuusta joulukuuhun. Monet aaveraketit olivat pallomaisia ja kirkkaita oranssia tai vihreää valoa säteileviä, toiset harmaita sikarinmuotoisia. Joissain paikoissa aaveraketin väitettiin syöksyneen maahan, ja toisissa maahansyöksypaikoilta löytyi pistävän hajuista kuonaa. Tieto aaveraketeista levisi kesällä 1946 ulkomaille, missä monet ajan lehdet, muun muassa The New York Times, kirjoittivat niistä ahkerasti. Syksyä kohti mentäessä havaintoilmoituksia tuli yhä etelämpää Euroopasta.
Ruotsin viranomaiset selittivät monien tapausten johtuvan tavanomaisista syistä, harhanäyillä, joukkosuggestioilla, meteoreilla, ilmapalloilla ja niin edelleen, mutta viranomaiset eivät myöskään täysin kieltäneet aaverakettien olemassaoloa. Ilmiötä ei kyetty täysin selittämään. Jotkut ufotutkijat ovat pitäneet ilmiöitä ufoina, jotka edelsivät ensimmäistä varsinaista Kenneth Arnoldin ufohavainnon aiheuttamaa ufoaaltoa.
Aaveraketteja kutsuttiin Ruotsissa myös nimellä ”aavepommit”, ”aaveprojektiilit” ja ”radio-ohjatut pommit”. Aaveraketteja havaittiin yhteensä 2 000. Touko-joulukuussa 1946 Ruotsin puolustusvoimat rekisteröivät 997 havaintoa. 200 esiintyi tutkassa, ja noin sata syöksyi maahan Ruotsissa. 30 maahansyöksystä saatiin talteen jonkinlaisia paloja puolustusvoimien tutkittaviksi. Puolustusvoimien mielestä ne olivat meteoriitin paloja. Puolustusvoimien mukaan 225 havaintoa oli todellisia. Suomessa aaveraketit näkyivät kesällä 1946 lähinnä Pohjois-Suomessa, mutta havaintoja tehtiin myös Etelä-Suomessa.